MUZEJ GRADA ILOKA

Šetalište oca Mladena Barbarića 5

32236 Ilok

Ur. broj: 2196-2-5/25-89

Klasa: 112-01-10/25-01/03

U Iloku, 18. travnja 2025. godine

Sukladno odredbama Članka 23., stavak 1.4 Pravilnika o unutarnjem ustrojstvu i načinu rada Muzeja grada Iloka, daje sljedeću

**OBAVIJEST I UPUTU**

**kandidatima/kandidatkinjama u postupku natječaja**

**I. OBJAVA NATJEČAJA**

Ravnateljica Muzeja grada Iloka raspisala je Natječaj za **administrativnog referenta** – **referent općih poslova** na neodređeno vrijeme (u daljnjem tekstu: Natječaj).

Natječaj je objavljen 18. travnja 2025. godine na službenim web-stranicama Muzeja grada Iloka, [www.mgi.hr](http://www.mgi.hr).

Rok za podnošenje prijava traje zaključno do 25. travnja 2024. godine

**Mjesto rada:** Ilok

**Podaci o plaći**:

Plaća je utvrđena Pravilnikom o plaćama, naknadama plaće i ostalim materijalnim pravima djelatnika s koeficijentima složenosti poslova te osnovnu plaću čini umnožak osnovice za obračun plaće i koeficijenta prema složenosti poslova na koje je službenik i namještenik raspoređen, uvećan za 0,5 % za svaku navršenu godinu radnog staža.

Koeficijent za obračun plaće određen je Pravilnikom o plaćama, naknadama plaće i ostalim materijalnim pravima djelatnika s koeficijentima složenosti poslova I Odlukom o izmjeni Odluke o koeficijentima I osnovici za obračun place uposlenika Muzeja grada Iloka u visini od 1,85, a osnovica za obračun plaće utvrđena je Odlukom o izmjeni Odluke o osnovici za obračun plaće djelatnika Muzeja grada Iloka i Gradske knjižnice i čitaonice Ilok od 26. kolovoza 2024. u iznosu od 600,00 eura bruto.

**Prethodna provjera znanja i sposobnosti obuhvaća:**

1. pisano testiranje

2. intervju

Područje testiranja: sustav proračuna i računovodstvo, muzejska djelatnost:

- Zakon o proračunu (144/21)

- Pravilnik o proračunskom računovodstvu i računskom planu (NN 87/08, 136/12, 15/15, 87/16, 3/18, 126/19, 108/20)

- Zakon o kulturnim vijećima i financiranju javnih potreba u kulturi (NN 83/22)

- Zakon o muzejima (NN 61/18, 98/19, 114/22)

**Način obavljanja prethodne provjere znanja i sposobnosti:**

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na natječaj za radno mjesto za koje se obavlja provjera znanja, neće moći pristupiti provjeri znanja.
2. Za kandidata/kinju koji/a ne pristupi provjeri znanja smatrat će se da je povukao/la prijavu na natječaj.
3. Po utvrđivanju identiteta, kandidatima/kinjama će biti podijeljen test za pisanu provjeru znanja.
4. Pisana provjera traje 60 minuta (pisano testiranje).
5. Kandidati/kinje su dužni/e pridržavati se utvrđenog vremena i rasporeda provjere znanja.
6. Za vrijeme provjere znanja i sposobnosti u prostoriji za testiranje nije dopušteno:

* koristiti se bilo kakvom literaturom, odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja i sposobnosti,
* razgovarati s ostalim kandidatima/kinjama, odnosno na bilo koji način remetiti koncentraciju kandidata/kinja.

1. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na Natječaj.
2. Za pisanu provjeru znanja dodjeljuje se maksimalno 10 bodova ili se utvrđuje 0 bodova. Smatra se da su kandidati/kinje uspješno položili/e test ako su ostvarili najmanje 50 % (5 bodova) na testiranju.
3. Kandidate/kinje koji/e su uspješno položili/e pisani test Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Muzeju. Rezultati intervjua boduju se do maksimalno 10 bodova.
4. Nakon provedenog testiranja i intervjua, Povjerenstvo utvrđuje **Rang listu kandidata/kinja** prema ukupnom broju bodova ostvarenih na pisanom testiranju i razgovoru.
5. Povjerenstvo izrađuje i, uz ranije utvrđenu Rang listu kandidata/kinja, podnosi ravnateljici **Izvješće o provedenom postupku provjere znanja i sposobnosti**, a koje potpisuju svi članovi.
6. Ravnateljica, uz prethodnu suglasnost Upravnog vijeća, donosi **Odluku o prijmu u službu** kandidata/kinje. Odluka će biti dostavljena svim kandidatima/kinjama prijavljenima na Natječaj. Kandidat koji nije primljen može podnijeti žalbu na ovu Odluku u roku od petnaest (15) dana od dana dostave iste, koja se vrši objavom na web stranici i oglasnoj ploči Muzeja grada Iloka.
7. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti **mora** dostavi uvjerenje o zdravstvenoj sposobnosti u roku od osam (8) dana, a prije potpisivanja ugovora o radu.
8. **Poziv za provjeru znanja i sposobnosti biti će objavljen na službenoj web-stranici i oglasnoj ploči Muzeja grada Iloka najmanje pet (5) dana prije testiranja.**

**Dodatne upute i informacije**

Od dana objave na web-stranici Muzeja grada Iloka počinje teći rok od osam (8) dana za podnošenje prijava na natječaj. Stoga je posljednji dan za podnošenje prijava na natječaj, predajom pošti (preporučeno) ili neposredno u Muzej, zaključno s danom 25. travnja 2025. godine.

Molimo podnositelje da **prijavi prilože sve isprave naznačene u Natječaju** – neuredna prijava isključuje podnositelja/icu iz postupka. **Do dana isteka natječajnog roka** prijave je moguće dopuniti. Dopuna se predaje na isti način kao i prijava. Nakon isteka natječajnog roka nema mogućnosti dostave dokumentacije, bez obzira na razloge.

Kandidat/kinja može tijekom natječajnog postupka pisanim putem povući prijavu.

Marijana Jukić, mag. arh.

ravnateljica

Muzeja grada Iloka